عمران خان سے سوال نمبر 71
پی ڈبلیو 35 میاں عمر ندیم کے شواہد میں ہے کہ 26.12.2019 کو ڈاکٹر بابر اعوان نے القادر یونیورسٹی پروجیکٹ کے نام سے ایک ٹرسٹ رجسٹرڈ کروایا اور آپ ملزم اس ٹرسٹ کے چیئرمین تھے، جبکہ آپ کے شریک ملزمان بشریٰ عمران اور ذوالفقار عباس بخاری ٹرسٹی تھے۔ ٹرسٹ میں 10.07.2020 کو ترمیم کی گئی اور اس ترمیم کی رو سے آپ ملزم ٹرسٹ کے بانی اور تاحیات چیئرمین بھی بن گئے، آپ کے شریک ملزم زلفی بخاری اور بابر اعوان کو بطور ٹرسٹی ہٹا دیا گیا۔ آپ اس کے بارے میں کیا کہتے ہیں؟۔
جواب
یہ ریکارڈ کی بات ہے تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔

سوال نمبر 72
پی ڈبلیو35 میاں عمر ندیم کی گواہی کے مطابق آپ کی شریک ملزمہ بشریٰ عمران نے 24.03.2021 کو بحریہ ٹاؤن پرائیویٹ لمیٹڈ کے ساتھ عطیہ کے اقرار نامے پر دستخط کیے اور زمین، عمارت اور چیزوں وغیرہ کی شکل میںعطیہ کی توثیق کی۔ یہ بھی ثبوت ہے شریک ملزم ملک ریاض حسین پر جو غیر قانونی مہربانی کی گئی آپ اور آپ کی شریک ملزمہ بشریٰ نے اس غیر قانونی احسان کے بدلے میں غیر قانونی طور پر مختلف فوائد حاصل کیے، یعنی 458 کنال اراضی، 285 ملین روپے نقد، 284 ملین روپے کی عمارت او ر ٹرسٹ میں چندے کی آڑ میں دیگر قیمتی چیز جس کی آپ اور آپ کی شریک ملزم بشریٰ عمران ٹرسٹی ہیں۔ آپ اس کے بارے میں کیا کہتے ہیں؟۔
جواب
یہ غلط ہے، دینے والے نے چندہ القادر یونیورسٹی پراجیکٹ ٹرسٹ کو دیا تھا نہ کہ مجھے یا میری بیوی کو۔ عطیہ ٹرسٹ سے استفادہ حاصل کرنے والوں کے فائدے کے لیے استعمال کیا گیا۔ استغاثہ کے اپنے شواہد یہ ثابت کرتے ہیں کہ میں نے، میرے خاندان، رشتہ داروں، قریبی اور عزیزوں نے اپنی ذات کے لیے ٹرسٹ یا چندے سے کچھ بھی حاصل نہیں کیا۔ عطیہ کنندہ سے عطیہ ٹرسٹی نے ٹرسٹ کی بحاف پر وصول کیا۔ عطیہ صرف ٹرسٹ کے لیے تھا اور اسے ٹرسٹ ڈیڈ کی شقوں اور عطیہ کےاقرار ناموں کے معاہدوں  کے مطابق سختی سے ٹرسٹ کے لیےاستعمال کیا گیا ۔ میں نے یا کسی اور ٹرسٹی نے مذکورہ معاہدوں کی شقوں کی کوئی خلاف ورزی نہیں کی۔ تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔

القادر ٹرسٹ ریفرنس میں سابق وزیر اعظم عمران خان کا 342کا بیان